
1. Notiuni introductive

1.1.  Definirea domeniului; autoritati de resort la nivel national si european


a) Definirea domeniului

Piata este, in actuala conceptie de organizare a sistemului economic contemporan, axul central si ratiunea finala a intregii activitati socio– economice. Schimbul pune in legatura directa pe consumator cu producatorii si comerciantii, adica cererea cu oferta, piata fiind cea care face selectia decisiva. 


Protectia consumatorilor se inscrie in cadrul politicilor sociale promovate de catre orice stat. Totodata, ea trebuie sa fie o politica de sine statatoare, cu obiective, prioritati si instrumente proprii. In prezent, consumatorul, in calitatea sa de purtator al cererii, a devenit un adevarat partener pe piata, ocupand pozitii de varf ce se consolideaza pe masura ce societatea se dezvolta. Consumatorului trebuie sa i se acorde o atentie sporita, deoarece comportamentul sau influenteaza foarte mult actiunile ce au loc in cadrul pietei. Agentii economici au interesul sa cunoasca si sa respecte drepturile consumatorilor; protejand consumatorii, agentii economici isi protejeaza propriile interese. 


La nivelul Uniunii Europene, se acorda o importanta deosebita  consumatorului si protejarii intereselor, sanatatii si securitatii acestuia. In cadrul Comisiei Europene, protectia consumatorilor are deja statutul de politica de sine statatoare si reprezinta un capitol separat in acquis-ul comunitar, care a devenit astfel un domeniu foarte cuprinzator in ceea ce priveste acest subiect de larg interes. 

Mediul de afaceri european isi datoreaza gradul ridicat de competitivitate preocuparii constante pentru protectia consumatorului. Aceasta preocupare s-a concretizat in principiile UE privind protectia consumatorului, stipulate intr-o serie de directive privind siguranta produselor si drepturile consumatorilor. Aceste principii descriu nivelul minim de protectie pe care fiecare tara membra a UE trebuie sa-l asigure consumatorilor. Astfel, Statele Membre ale Uniunii Europene sunt obligate sa ia masurile necesare pentru a se asigura ca produsele sunt puse pe piata sau in functiune numai daca nu prezinta un pericol pentru siguranta si sanatatea persoanelor sau pentru alte interese publice (acoperite de directive) atunci cand sunt instalate, intretinute sau utilizate corespunzator. In acest mod, consumatorii au dreptul la un nivel echivalent de protectie in intreaga Piata Unica, indiferent de originea produsului.

b) Autoritati de resort

In vederea indeplinirii cerintelor Uniunii Europene cu privire la protectia consumatorilor, Romania a realizat si armonizat un cadru legislativ care sa protejeze interesele consumatorilor si ale agentilor economici, fara sa permita introducerea de bariere comerciale. 

S-a realizat astfel un cadru de reglementare a Protectiei consumatorilor, care cuprinde atat legislatia specifica, cat si structuri organizatorice care sa monitorizeze implementarea, apartinand fie administratiei publice centrale si locale (ANPC, cu oficii judetene pentru protectia consumatorilor OJPC) fie societatii civile cu atributii in domeniu (Asociatia de Protectie a Consumatorilor – APC).

Autoritatea Nationala pentru Protectia Consumatorilor (ANPC – adresa: B-dul Aviatorilor nr. 72, sector 1, Bucuresti, cod postal: 011865, tel.: 311.18.62 / 311.22.62 / 313.50.26, email: office@anpc.ro):

· coordoneaza si realizeaza strategia si politica Guvernului in domeniul protectiei consumatorilor;

· actioneaza pentru prevenirea si combaterea practicilor care dauneaza vietii, sanatatii, securitatii sau intereselor economice ale consumatorilor;

· evalueaza efectele pe piata ale sistemelor de supraveghere a produselor si serviciilor destinate acestora;

· are in subordine 42 de oficii pentru protectia consumatorilor, in toate judetele tarii si in municipiul Bucuresti;

· are in subordine Centrul National pentru Incercarea si Expertizarea Produselor LAREX Bucuresti, unitate extrabugetara cu 9 filiale teritoriale. In laboratoarele CNIEP LAREX este implementat Sistemul de Management al Calitatii din anul 1995 si se efectueaza incercari: fizico-chimice, microbiologice si fizico-mecanice in vederea stabilirii conformitatii produselor (agroalimentare, cosmetice, petroliere, anorganice, textile, ambalaje si materiale de ambalat). In urma incercarilor si in functie de rezultatele obtinute, LAREX ofera clientilor sai o serie de documente care respecta in forma si in continut standardele internationale in vigoare si descriu cu rigurozitate situatia in care se gaseste un produs fata de o documentatie de referinta. In baza rezultatelor cuprinse in aceste documente se pot acorda Certificate de conformitate si dreptul de utilizare a marcii de testare “LAREX” pe produsele testate;

· colaboreaza, in activitatea sa, cu celelalte organe de specialitate ale administratiei publice, carora le revin atributii in domeniul protectiei consumatorilor, pe baza unor proceduri aprobate de Guvern;
· actioneaza (conform strategiei sale) pentru realizarea unei protectii a consumatorilor in Romania asemanatoare cu cea existenta in Statele Membre ale Uniunii Europene, incluzand securitatea, interesele economice, informarea si educarea consumatorilor, precum si promovarea organizatiilor de consumatori pentru dezvoltarea unui rol activ in realizarea politicii de protectie a consumatorilor.

Obiectivele generale cuprinse in cadrul strategiei ANPC pentru apararea intereselor consumatorilor pe piata sunt:

· realizarea unui inalt nivel de protectie a consumatorilor, bazat pe continuarea procesului de preluare a acquisului comunitar prin elaborarea si promovarea de acte normative si reglementari privind importul si comercializarea produselor alimentare, nealimentare si a serviciilor, in scopul asigurarii securitatii consumatorilor, precum si protectiei intereselor economice ale acestora;

· verificarea aplicarii efective a legislatiei in domeniul protectiei consumatorilor; existenta legislatiei armonizate cu acquis-ul comunitar in domeniul protectiei consumatorilor legitimeaza si impune verificarea respectarii acesteia, prin efectuarea de controale pe piata produselor si serviciilor – la producatori, importatori, distribuitori, vanzatori, prestatori de servicii si in unitatile vamale;

· dezvoltarea activitatilor de informare, consiliere si educare a consumatorilor, prin sisteme specifice.

Sistemul Comunitar de Informare Rapida – RAPEX

· a fost infiintat si implementat in conformitate cu prevederile Directivei 2001/95/CE privind Securitatea Generala a Produselor (GPSD);

· este un sistem unic rapid de alerta pentru produsele de consum periculoase (cu exceptia produselor alimentare). Toate produsele ne-alimentare destinate consumatorilor sau care sunt prevazute a fi folosite de catre consumatori sunt incluse in aria de acoperire a RAPEX, cu exceptia produselor farmaceutice si medicale;

· asigura un schimb rapid de informatii intre Statele Membre si Comisie, asupra masurilor si actiunilor intreprinse in raport cu produsele de consum care prezinta un risc grav pentru sanatatea si securitatea consumatorilor, in cazul in care nu exista prevederi specifice in legislatia comunitara, cu aceleasi obiective; 

· are ca obiectiv asigurarea unui schimb rapid de informatii intre Statele Membre si Comisia Europeana privind masurile luate de acestea pentru a preveni, restrictiona sau impune conditii specifice referitoare la punerea pe piata si utilizarea produselor de consum care pot prezenta un risc grav ce ar putea afecta sanatatea si securitatea consumatorilor;
· Sistemul RAPEX urmareste:

· prevenirea furnizarii catre consumatori a produselor care reprezinta un risc major pentru sanatatea si securitatea lor si, unde este cazul, dispunerea retragerii lor de pe piata sau de la consumatori;

· facilitarea monitorizarii eficacitatii si consistentei supravegherii pietei si activitatilor de aplicare in Statele Membre;

· identificarea necesitatilor si oferirea unei baze de actiune la nivel comunitar, unde este cazul;

· punerea in practica a legislatiei comunitare de securitate a produselor.

Comisia publica un sumar saptamanal al produselor periculoase raportate de catre autoritatile nationale ale Statelor Membre (notificari RAPEX) prin care se dau informatii asupra produselor, pericolului potential pe care il ridica si masurile ce au fost luate de tara care a raportat pe site-ul Comisiei Europene.

Pentru consolidarea sistemului de supraveghere a pietei, Autoritatea Nationala pentru Protectia Consumatorilor participa la Sistemul tranzitional de schimb rapid de informatii RAPEX cu tarile central si est-europene, privind produsele periculoase destinate consumatorilor. Din anul 1999, Autoritatea Nationala pentru Protectia Consumatorilor a fost desemnata ca Punct National de Contact pentru Sistemul RAPEX. 

In cadrul sistemului RAPEX, specialistii Autoritatii Nationale pentru Protectia Consumatorilor urmaresc depistarea unor produse periculoase cu grad mare de risc pentru viata, sanatatea si securitatea consumatorilor, in acest scop fiind incheiate conventii de colaborare cu organismele de resort din Romania.


Centrul European al Consumatorilor din Romania (ECC Romania – telefon: 021/315.71.49, email: office@eccromania.ro, website: www.eccromania.ro):

· functioneaza in tara noastra incepand cu data de 1 ianuarie 2008;

· s-a alaturat retelei ECC-Net (Reteaua Centrelor Europene ale Consumatorilor) pentru a sprijini cetatenii Uniunii Europene in domeniul achizitiilor transfrontaliere. Aceasta retea s-a constituit la nivelul UE cu scopul de a consolida increderea consumatorilor in Piata Unica Europeana si a oferi consultanta cetatenilor europeni cu privire la drepturile pe care le au in calitate de consumatori, facilitand solutionarea problemelor intampinate, in special in cazurile in care acestia au facut achizitii intr-un alt stat european decat acela in care isi au domiciliul.

In calitate de consumator european, si consumatorul din Romania trebuie sa-si poata face achizitiile cu aceeasi incredere atat in tara cat si in strainatate. 


Cateva dintre activitatile care vor sta la baza noii institutii: 

· informeaza consumatorii asupra oportunitatilor oferite de piata interna, comunicandu-le acestora care sunt regulile europene si nationale;

· ofera consultanta si sprijin oricarui consumator care are o problema, conlucrand cu celelalte centre din reteaua ECC-Net;

· ofera servicii de traducere;

· sprijina consumatorii care au probleme cu operatorii economici, pentru a solutiona litigiile in afara instantelor judecatoresti;

· coopereaza cu celelalte retele constituite la nivelul UE cu scopul de a oferi consumatorului interesat informatii despre legislatiile nationale si practicile judiciare (Reteaua Judiciara Europeana);

· urmareste imbunatatirea implementarii legislatiei civile si comerciale, cu ajutorul unor instrumente specifice precum: 

· SOLVIT – o retea de solutionare a problemelor, in cadrul careia Statele Membre ale UE conlucreaza pentru a solutiona, fara utilizarea procedurilor legale, problemele survenite datorita aplicarii necorespunzatoare a legislatiei privind piata interna, de catre autoritatile publice;

· FIN-NET – o retea europeana pentru solutionarea pe cale extrajudiciara a litigiilor financiare transfrontaliere. Aceasta retea are drept scop facilitarea solutionarii pe cale extrajudiciara a litigiilor, atunci cand consumatorul si prestatorul de servicii financiare (banca, companie de asigurari etc.) provin din tari diferite ale UE. 


Activitatea ECC Romania va oferi, de asemenea, Comisiei Europene informatii directe privind subiectele de interes pentru consumatorii din Romania si-i va furniza acesteia date despre modul in care se desfasoara politica de protectie a consumatorilor in tara noastra.

1.2. Terminologii curente

Consumator: orice persoana fizica sau grup de persoane fizice constituite in asociatii, care actioneaza in scopuri din afara activitatii sale comerciale, industriale sau de productie, artizanale ori liberale.
Astfel, poate fi asimilat unui consumator persoana fizica si un agent economic persoana juridica ce achizitioneaza materii prime si materiale, repere, subansambluri etc. in scopul utilizarii in cadrul proceselor tehnologice pe care le desfasoara.

Consumator mediu: consumatorul considerat ca fiind rezonabil informat, atent şi precaut, ţinând seama de factorii sociali, culturali şi lingvistici.
Operator economic: persoana fizica sau juridica, autorizata, care in cadrul activitatii sale profesionale fabrica, importa, transporta sau comercializeaza produse ori parti din acestea sau presteaza servicii.

Producator:

· operatorul economic care fabrica un produs finit sau o componenta a unui produs;

· operatorul economic care fabrica materie prima;

· operatorul economic care isi aplica denumirea, marca sau un alt semn distinctiv pe produs;

· operatorul economic care reconditioneaza produsul;

· operatorul economic sau distribuitorul care prin activitatea sa modifica caracteristicile produsului;

· reprezentantul inregistrat in Romania al unui producator care nu are sediul in Romania sau, in cazul inexistentei acestuia, importatorul produsului;

· distribuitorul produsului importat, in cazul in care nu se cunoaste importatorul, chiar daca producatorul este mentionat;

· operatorul economic care importa produse in vederea realizarii ulterioare a unei operatiuni de vanzare, inchiriere, leasing sau orice alta forma de distributie specifica derularii afacerii;

· distribuitorul produsului, in cazul in care importatorul nu poate fi identificat, daca nu informeaza persoana prejudiciata in termen de 30 de zile de la cererea acesteia asupra identitatii producatorului / importatorului.

Distribuitor: operatorul economic din lantul de distributie.

Vanzator: distribuitorul care ofera produsul consumatorului.

Prestator: operatorul economic care furnizeaza servicii.

Produs: bun material a carui destinatie finala este consumul sau utilizarea individuala ori colectiva.

Calitate: ansamblul de proprietati si caracteristici ale unui produs sau serviciu, care ii confera aptitudinea de a satisface, conform destinatiei acestuia, necesitatile explicite sau implicite.

Cerinte esentiale: cerinte cu care trebuie sa fie conform un produs, pentru a putea fi pus pe piata si care pentru Piata Unica europeana sunt stabilite in anexele directivelor ce vizeaza direct sau indirect produsul (cerintele esentiale includ tot ce este necesar pentru atingerea obiectivului directivei).

Produs sigur: produsul care, folosit in conditii normale sau previzibile, nu prezinta riscuri sau care prezinta riscuri minime, tinand seama de intrebuintarea acestuia; riscul se considera acceptabil si compatibil cu un grad inalt de protectie pentru siguranta si sanatatea consumatorilor, in functie de urmatoarele aspecte:

a) caracteristicile produsului, ale ambalarii si ale instructiunilor de montaj si intretinere;

b) efectul asupra altor produse, impreuna cu care acesta poate fi folosit;

c) modul de prezentare a produsului, etichetarea, instructiunile de folosire si orice alte indicatii si informatii furnizate de producator;

d) categoria de consumatori expusa riscului prin folosirea produsului;

Produs periculos: produsul care nu poate fi definit ca produs sigur.

Produs cu defecte: produsul la care modul de prezentare, utilizarea previzibila si data achizitionarii nu ofera siguranta consumatorului, producand pagube acestuia.

Paguba: prejudiciul creat consumatorului prin utilizarea unui produs periculos sau a unui produs cu defecte, precum si cel creat de servicii necorespunzatoare furnizate de prestator. Prejudiciul poate fi material, vatamarea integritatii corporale sau a sanatatii, precum si pierderea vietii. In cazul utilizarii unui produs cu defecte, se considera paguba deteriorarea sau distrugerea oricarui bun, altul decat produsul cu defecte, cu conditia ca bunul respectiv sa fie in mod normal destinat folosintei sau consumului privat si sa fi fost folosit de persoana prejudiciata pentru uz sau consum personal, iar valoarea pagubei sa nu fie mai mica de 200 lei (RON) (O.G. 21/1992 republicata, cu modificarile si completarile ulterioare).

Produs de folosinta indelungata: produsul relativ complex, constituit din piese si subansambluri, proiectat si construit pentru a putea fi utilizat pe durata medie de utilizare si asupra caruia se pot efectua reparatii sau activitati de intretinere.

Serviciu: activitatea, alta decat cea din care rezulta produse, efectuata in scopul satisfacerii unor necesitati ale consumatorului.

Declaratie de conformitate: declaratia facuta de catre un producator sau un prestator, prin care acesta informeaza, pe propria raspundere, despre faptul ca un produs sau un serviciu este conform cu un document tehnic normativ.

Clauza abuziva: o clauza contractuala care nu a fost negociata direct cu consumatorul si care prin ea insasi sau impreuna cu alte prevederi din contract creeaza, in detrimentul consumatorului si contrar cerintelor bunei credinte, un dezechilibru semnificativ intre drepturile si obligatiile partilor.
Termen de garantie: limita de timp, care curge de la data dobandirii produsului sau serviciului, pana la care producatorul sau prestatorul isi asuma responsabilitatea remedierii sau inlocuirii produsului ori serviciului achizitionat, pe cheltuiala sa, daca deficientele nu sunt imputabile consumatorului.

Termen de valabilitate: limita de timp, stabilita de producator, pana la care un produs perisabil sau un produs care in scurt timp poate prezenta un pericol imediat pentru sanatatea consumatorului isi pastreaza caracteristicile specifice, daca au fost respectate conditiile de transport, manipulare, depozitare si pastrare; pentru produsele alimentare acesta reprezinta limita de consum.

Punere pe piata: actiunea de a face disponibil pentru prima data, contra cost sau gratuit, un produs sau un serviciu in vederea distribuirii sau utilizarii, precum si comercializarea directa catre consumatori, efectuata de catre producatori si / sau importator.

Practici comerciale: orice actiune, omisiune, comportament, demers sau prezentare comerciala, inclusiv publicitate si comercializare, efectuate de un comerciant, in stransa legatura cu promovarea, vanzarea sau furnizarea unui produs consumatorilor; reprezinta practici ale comerciantilor in relatia cu consumatorii.
Cod de conduita: acordul sau ansamblul de reguli care nu este impus prin legislatie sau dispozitii administrative si care defineste comportamentul comerciantilor care se angajeaza sa il respecte cu privire la una sau mai multe practici comerciale ori la unul sau mai multe sectoare de activitate.
Responsabil de cod: orice entitate, inclusiv un comerciant sau un grup de comercianti, responsabila cu intocmirea si revizuirea unui cod de conduita si/sau cu supravegherea respectarii acestui cod de catre cei care s-au angajat sa il respecte; 

Diligenta profesionala: competenta si grija asteptate, in mod rezonabil, de un consumator din partea comerciantilor, in conformitate cu practicile corecte de piata si/sau cu principiul general al bunei-credinte, in domeniul de activitate al acestora; 

Invitatie de a cumpara: prezentarea comerciala prin care se mentioneaza caracteristicile si pretul produsului intr-un mod corespunzator mijloacelor utilizate pentru aceasta si care, prin urmare, permite consumatorului achizitionarea de produse; 

Influenta nejustificata: folosirea unei pozitii de forta fata de consumator, de maniera sa exercite presiune asupra acestuia, chiar fara a recurge sau a ameninta cu recurgerea la forta fizica, intr-un mod care limiteaza semnificativ capacitatea consumatorului de a lua o decizie in cunostinta de cauza; 

Decizie de tranzactionare: orice decizie luata de un consumator privind oportunitatea, modalitatile si conditiile de achizitionare a produsului, modalitatea de plata - integrala sau partiala -, pastrarea ori renuntarea la produs sau exercitarea unui drept contractual, aceasta putand conduce ori la actiunea consumatorului ori la abtinerea de a actiona; 

2. Principalele domenii reglementate privind asigurarea protectiei consumatorilor sunt:

· Protectia vietii, sanatatii si securitatii consumatorilor;

· Protectia intereselor economice ale consumatorilor;

· Informarea si educarea consumatorilor;

· Protectia juridica;

· Organele administratiei publice si organismele de consultanta pentru protectia consumatorilor;

· Raspunderea agenţilor economici care comercializeaza catre populatie produse nealimentare de uz curent, destinate consumului neproductiv individual sau colectiv si care nu sunt insotite, la vanzare, de certificate de garantie;
· Obligatiile ce revin pentru comercializarea produselor care isi pastreaza caracteristicile calitative prescrise si/sau declarate, pe durata medie de utilizare, precum si piesele de schimb aferente bunurilor respective;

· Durata minima a garantiei acordata pe grupe de produse, pe baza de certificat de garantie;

· Obligatiile ce revin producatorilor, vanzatorilor/distribuitorilor, prestatorilor de servicii;
· Obligatiile agentilor economici care produc, importa, ambaleaza sau comercializeaza produse textile;

· Conditiile in care se admite punerea in circulatie pe piata a produselor si serviciilor;

· Raporturile juridice dintre producatori si persoanele vatamate ori prejudiciate de produsele defectuoase puse in circulatie, stabilirea raspunderii civile pentru pagubele generate de aceste produse, precum si dreptul la actiune in repararea pagubelor;

· Drepturile si obligatiile partilor contractante;

· Clauzele considerate ca fiind abuzive;

· Organele abilitate pentru constatarea contraventiilor si solutionarea litigiilor.
3. Principalele cerinte necesare pentru asigurarea securitatii produselor si serviciilor introduse pe piata, localizarea responsabilitatilor de realizare si drepturile fundamentale ale consumatorilor

In vederea asigurarii unui grad inalt de securitate a produselor si serviciilor introduse pe piata si implicit a consumatorilor acestora, producatorii, prestatorii de servicii si distribuitorii au obligatia de a respecta anumite reguli, in conformitate cu legislatia in vigoare la nivel national. 

Astfel: 

3.1. Producatorii au obligatia:

· sa proiecteze si sa fabrice numai produse sigure, utilizand standardele UE armonizate, acolo unde este posibil de realizat, si sa furnizeze consumatorilor instructiuni de utilizare si avertizare impotriva oricarui pericol, intr-un mod cat mai clar; 

· sa puna pe piata numai produse sigure si, daca actele normative in vigoare prevad, acestea sa fie testate si/sau certificate de organisme abilitate;

· sa puna pe piata numai produse care respecta conditiile prescrise sau declarate (cuprinse in documentatia tehnica, specificatia tehnica etc.);

· sa opreasca livrarile, respectiv sa retraga de pe piata sau de la consumatori, produsele la care organele abilitate sau specialistii proprii au constatat neindeplinirea caracteristicilor prescrise, declarate sau care ar putea afecta viata, sanatatea ori securitatea consumatorilor, daca aceasta masura constituie singurul mijloc prin care se pot elimina neconformitatile respective;

· sa asigure, atat pe durata perioadei de fabricatie, cat si dupa scoaterea din programul de fabricatie, pentru perioada cel putin egala cu durata medie de utilizare, calculata de la data vanzarii ultimelor produse, direct sau prin terti abilitati, piesele de schimb aferente si service-ul necesar  produselor de folosinta indelungata;

· sa nu plaseze pe piata bunuri de folosinta indelungata inainte de a incheia un contract cu unitatea de service care va remedia defectele ce apar pe durata perioadei de garantie;

· sa produca piese de schimb dupa obtinerea autorizatiei de la producatorul produsului final iar piesele sa le realizeze in conformitate cu documentatia tehnica asigurata de catre acesta;

· sa raspunda pentru prejudiciul actual si cel viitor cauzat de produsul cu defect, precum si pentru cel cauzat ca rezultat cumulat al produsului cu defect cu o actiune sau o omisiune a unei terte persoane;

· sa ofere informatii cuprinzand denumirea produsului, denumirea si/sau marca producatorului, cantitatea si, dupa caz, termenul de garantie, de valabilitate sau data durabilitatii minimale, principalele caracteristici tehnice si calitative, compozitia, aditivii folositi, despre eventualele riscuri previzibile, modul de utilizare, manipulare, depozitare, conservare sau pastrare, despre contraindicatii.

3.2. Prestatorii de servicii au obligatia:

· sa foloseasca, in cadrul serviciilor prestate, numai produse si proceduri sigure si, dupa caz, daca actele normative in vigoare prevad, acestea sa fie testate si/sau certificate, si sa anunte imediat existenta pe piata a oricarui produs despre care au cunostinta ca este periculos;

· sa presteze numai servicii care nu afecteaza viata, sanatatea sau securitatea consumatorilor ori interesele economice ale acestora;

· sa respecte conditiile prescrise sau declarate, precum si clauzele prevazute in contracte;

· sa asigure, la prestarea serviciilor, conditiile stabilite de producator, de actele normative in vigoare, precum si cele specifice desfasurarii activitatii; 

· sa nu cauzeze nici un prejudiciu actual sau viitor si sa raspunda pentru problemele cauzate de serviciul defectuos prestat;

· sa asigure garantie o anumita perioada de timp pentru serviciul prestat.

3.3. Distribuitorii de bunuri catre persoane fizice si/sau juridice au obligatia: 

· sa se asigure ca produsele oferite spre comercializare sunt sigure si respecta conditiile prescrise sau declarate;

· sa nu comercializeze produse despre care detin informatii sau considera ca pot fi periculoase;

· sa comercializeze produsele numai in cadrul termenului de valabilitate sau al datei durabilitatii minimale stabilite de producator; 

· sa anunte, imediat, autoritatile publice competente, precum si producatorul despre existenta pe piata a oricarui produs de care au cunostinta ca este periculos;

· sa informeze consumatorii si autoritatile competente asupra pericolelor de care sunt constienti ca pot aparea dupa ce produsul a fost scos la vanzare;

· sa retraga de la comercializare produsele la care organele abilitate de lege au constatat ca nu indeplinesc caracteristicile prescrise sau declarate, daca acesta constituie singurul mijloc prin care se pot elimina neconformitatile respective;

· sa asigure conditiile tehnice stabilite de producator pe timpul transportului, manipularii, depozitarii si desfacerii produselor; 

· sa nu conditioneze vanzarea unui produs solicitand consumatorilor sa cumpere o cantitate impusa de produse sau sa cumpere si alt produs;
· sa nu foloseasca practici comerciale neloiale ca de exemplu practici restrictive sau clauze abuzive in contracte, care pot afecta interesele economice ale consumatorilor;

· sa nu impuna consumatorului o vanzare a unui produs;

· sa nu modifice termenul de valabilitate sau data durabilitatii minimale inscrise pe produs, pe eticheta, pe ambalaj sau in documentele insotitoare;

· sa nu comercializeze produse falsificate sau contrafacute;  

· sa nu comercializeze produse alimentare care prezinta un risc pentru consumatori;

· sa informeze consumatorii despre pretul final al produsului, incluzand taxa pe valoarea adaugata si toate taxele suplimentare si sa ofere consumatorilor toate informatiile si documentele tehnice care trebuie sa insoteasca produsul;

· sa informeze consumatorii asupra garantiei acordate de producator sau importator si asupra datelor de identificare ale entitatilor care asigura service-ul in garantie. 

3.4. Drepturile fundamentale reglementate pentru consumatori care trebuie respectate de catre furnizorii de produse si servicii: 

· dreptul de a fi protejati impotriva riscului de a achizitiona un produs sau de a li se presta un serviciu care ar putea sa le prejudicieze viata, sanatatea sau securitatea ori sa le afecteze drepturile si interesele legitime; 

· dreptul de a fi informati complet, corect si precis asupra caracteristicilor esentiale ale produselor si serviciilor, astfel incat decizia pe care o adopta in legatura cu acestea sa corespunda cat mai bine nevoilor lor, precum si de a fi educati in calitatea lor de consumator; 

· dreptul de a avea acces la piete care le asigura o gama variata de produse si servicii de calitate; 

· dreptul de a se organiza in asociatii pentru protectia consumatorilor, in scopul apararii intereselor proprii; 

· dreptul de a fi despagubiti pentru prejudiciile generate de calitatea necorespunzatoare a produselor si serviciilor, folosind in acest scop mijloacele prevazute de lege; 

· dreptul de a refuza incheierea contractelor care contin clauze abuzive, in conformitate cu legislatia in vigoare; 

· dreptul de a nu li se interzice de catre un agent economic sa obtina un beneficiu prevazut de legea in vigoare.

Consumatorul poate solicita o reducere de pret corespunzatoare sau rezilierea contractului, in urmatoarele cazuri:

· daca agentul economic nu poate nici repara si nici inlocui produsul;

· daca agentul economic desemnat nu a realizat remedierea intr-o perioada  rezonabila de timp;

· daca agentul economic nu a realizat repararea fara un inconvenient 

semnificativ pentru consumator.

4. Entitati vizate sa-si asume raspunderea pentru prejudiciile cauzate de  produsele cu defect 

In cazul in care nu sunt respectate regulile impuse prin lege in vederea asigurarii unei protectii optime a consumatorilor, raspunderea pentru prejudiciile cauzate de produsul cu defect o poarta: 

• 
producatorul, importatorul sau vanzatorul;

• orice persoana fizica autorizata sau agent care isi inscriptioneaza    numele sau marca pe produs;

• 
orice persoana fizica autorizata sau agent economic care importa un    produs in Romania in vederea vanzarii, inchirierii, cumpararii sau altei forme de instrainare in cadrul activitatii proprii de comercializare;

• orice furnizor care nu poate identifica sursele de provenienta ale    produselor;

• mai multe persoane in mod solidar daca sunt raspunzatoare pentru paguba.

5. Clauze contractuale abuzive


Sunt considerate clauze abuzive acelea care: 

· Permit agentului economic sa modifice clauzele contractuale in mod unilateral sau restrictioneaza accesul consumatorului la clauze pe care acesta nu a avut posibilitatea reala sa le cunoasca la data semnarii contractului;
· Obliga consumatorul sa indeplineasca obligatiile contractuale, in conditiile in care comerciantul nu si le-a respectat pe ale sale;
· Limiteaza sau anuleaza dreptul consumatorului la despagubire;
· Exclud sau limiteaza raspunderea legala a comerciantului in cazul vatamarii sau decesului consumatorului, cauzate de produsele defecte si serviciile necorespunzatoare;
· Exclud dreptul consumatorului de a intreprinde o actiune legala, solicitandu-i in acelasi timp rezolvarea disputelor in special prin arbitraj;
· Dau dreptul comerciantului sa anuleze contractul in mod unilateral, fara sa prevada acelasi drept si pentru consumator.


Conform legislatiei in vigoare la nivel national, este interzis agentilor economici de a stipula clauze contractuale abuzive in contractele incheiate cu consumatorii. 


Orice contract incheiat intre agentul economic si consumator pentru vanzarea de bunuri sau furnizarea de servicii, trebuie sa aiba clauze clare, bine definite pe care consumatorul sa le poata intelege fara sa posede cunostinte specifice. Daca exista in contract un dubiu asupra sensului clauzei, acesta va fi interpretat in favoarea consumatorului.


O clauza contractuala care nu a fost in mod direct negociata cu consumatorul, va fi considerata abuziva daca in mod individual sau impreuna cu alte prevederi, cauzeaza un dezechilibru semnificativ, care este in detrimentul consumatorului si contrar cerintelor de incredere deplina.

O clauza contractuala va fi considerata ca nefiind negociata direct cu consumatorul daca aceasta a fost stabilita fara a da posibilitate consumatorului sa influenteze natura ei, ca de exemplu in cazul contractelor standard preformulate sau a conditiilor generale de vanzare practicate de comercianti pe piata produsului sau serviciului respectiv. 
Clauzele abuzive cuprinse în contract  si constatate fie personal, fie prin intermediul organelor abilitate prin lege, nu vor produce efecte asupra consumatorului, iar contractul se va putea derula in continuare, cu acordul consumatorului, numai daca acest lucru se poate efectua dupa eliminarea clauzelor. In masura in care contractul nu isi mai poate produce efectele dupa inlaturarea clauzelor considerate abuzive, consumatorul este indreptatit sa ceara rezilierea contractului, putand solicita, dupa caz si daune-interese.

6. Descrierea bunurilor si serviciilor; etichetarea produselor 


In legislatia in vigoare la nivel national este specificat dreptul consumatorilor de a fi informati in mod complet, corect si precis asupra caracteristicilor esentiale ale produselor si serviciilor, astfel incat sa aiba posibilitatea de a face o alegere rationala intre produsele si serviciile oferite, in conformitate cu interesele lor economice si de alta natura si sa fie in masura sa le utilizeze, potrivit destinatiei acestora, in deplina siguranta si securitate.


Informarea consumatorilor despre produsele si serviciile oferite se realizeaza, in mod obligatoriu, prin elemente de identificare si caracterizare ale acestora, inclusiv instructiunile de folosire ori altele asemenea ce insotesc produsul sau serviciul, in functie de natura acestuia, inscrise la vedere, in mod vizibil, lizibil si usor de inteles, dupa caz, pe produs, eticheta, ambalaj de vanzare sau in cartea tehnica.


In acest sens, la introducerea pe piata a oricarui produs/serviciu este necesar ca acesta sa fie insotit de o serie de informatii menite sa faciliteze consumatorului alegerea optima a produsului care corespunde necesitatilor sale. 


6.1. Descrierea bunurilor si serviciilor


a) Principalele informatii care trebuie sa insoteasca un produs sunt:

· pretul;

· denumirea produsului;

· denumirea producatorului sau marca de firma si adresa; 

· cantitatea;

· data durabilitatii minimale, data limita de consum (termen de valabilitate), termen de garantie (pentru produse nealimentare);

· principalele caracteristici tehnice si calitative;

· instructiuni de utilizare, montaj, depozitare si intretinere;

· orice avertizari necesare;

· tara de origine, in cazul produselor importate.


b) Produsele de folosinta indelungata trebuie sa fie insotite de certificatul de garantie si daca se solicita, declaratia de conformitate si de manualul de utilizare, instalare si mentenanta (intretinere), furnizat de catre producator. 


c) In cazul prestarilor de servicii, informatiile trebuie sa cuprinda categoria calitativa a serviciului, dupa caz, timpul de realizare, termenul de garantie si postgarantie, preturile si tarifele, riscurile previzibile si, dupa caz, alte date prevazute in mod expres de lege. Este obligatorie afisarea, in mod vizibil, a denumirii unitatii, a autorizatiei de functionare, a avertismentelor obligatorii prevazute de lege, precum si afisarea orarului de functionare.


Orice informatie despre produs sau serviciu, trebuie sa fie furnizata in limba romana, fara a exclude prezentarea acestora si in alte limbi. Consumatorii pot solicita agentului economic informatii asupra functionarii produsului pe care l- au cumparat.


Agentii economici nu trebuie sa omita sa dea explicatii privind produsele si serviciile sau sa faca afirmatii despre ele pe care nu le pot dovedi. Agentii economici nu trebuie sa produca, sa importe sau sa comercializeze produse falsificate sau contrafacute.

6.2. Etichetarea produselor


Etichetarea este instrumentul esential pentru asigurarea unei comunicari rapide si precise a informatiilor despre marfuri si reprezinta cel mai rapid si mai simplu suport pentru informarea consumatorului. Ea inlesneste operatiile comerciale prin transmiterea intre producatori, distribuitori si consumatori, de informatii cum ar fi: 

- denumirea produsului;
- numele producatorului;
- locul de origine al produsului;
- destinatarul; 
- data fabricatiei;
- calitatea si multe altele.

Eticheta ofera deci informatii utile atat pentru consumatori, cat si pentru agentii economici, astfel:

· pentru consumatori, principala utilitate a etichetei o reprezinta informarea acestora, respectandu-le dreptul de optiune pentru un produs sau altul;

· pentru agentii economici, prin eticheta devine posibila cunoasterea reactiei pietei fata de produsele oferite; in acelasi timp, agentii economici isi adapteaza strategiile manageriale si de marketing conform tendintelor observate la nivelul vanzarilor, precum si conform cerintelor reglementate referitoare la etichetarea bunurilor si la protectia consumatorului.


Diversificarea sortimentului de marfuri, cresterea gradului de prelucrare a produselor au amplificat functiile etichetei. Coordonatele actuale pe care se inscrie etichetarea produselor au determinat si reglementarea acestui domeniu, deoarece este vizata protectia consumatorului din punct de vedere biologic, economic si social. De asemenea, prin reglementarea etichetarii produselor se instituie o veritabila bariera in calea comertului cu produse necorespunzatoare calitativ, cu produse pirat sau produse falsificate. 


Produsele care contin mai multe cerinte de informatii  specifice sunt, in principal:

• incaltamintea;

• produsele textile;

• produsele alimentare preambalate;

• aparatura electrocasnica.

a) Etichetarea incaltamintei


Ce trebuie sa contina eticheta?


Eticheta incaltamintei trebuie sa contina denumirea sau firma producatorului, adresa producatorului, tara de origine, marimea, instructiuni de folosire si pastrare. Incaltamintea trebuie de asemenea etichetata cu indicarea materialului principal din care este confectionata partea de deasupra, captuseala si talpa incaltamintei. 


Aceasta se poate face fie prin folosirea unor pictograme (simboluri), fie prin exprimare in cuvinte. Daca sunt utilizate pictogramele, unul dintre vanzatori trebuie sa ofere clientului explicatii despre aceste simboluri. Pictogramele trebuie sa fie suficient de mari, astfel incat sa poata fi vazute si intelese.
Cum trebuie etichetata incaltamintea?

    
Eticheta trebuie sa fie atasata cel putin la unul dintre pantofi, pe pereche. Poate fi pe ambalaj, dar trebuie sa apara de asemenea si pe pantof.

     
Cine este responsabil pentru etichetare?

      Este responsabilitatea producatorului sau a importatorului sa asigure etichetarea incaltamintei si sa se asigure ca marcajele nu sunt gresite. Este responsabilitatea persoanei care vinde cu amanuntul sa se asigure ca incaltamintea pe care o comercializeaza este etichetata corect, in conformitate cu reglementarile in vigoare si, acolo unde este cazul, sa ataseze o nota explicativa pentru afisarea pictogramelor.

      
Persoana care vinde cu amanuntul poate lua informatii despre compozitia materialului direct de la producator sau importator.

b) Etichetarea produselor textile

    
Ce este un produs textil? 


Un produs compus in mod exclusiv din fibre textile sau un produs care

contine cel putin 80% din greutate, fibre textile, sau parti textile de covoare, saltele, bunuri de camping, piese de mobila, umbrele, parasolare, captuseala  pentru manusi si manusi care se presupune ca au in compozitia lor cel putin 80% fibre textile.
   
Ce trebuie sa contina eticheta produsului textil?

• numele produsului;

• denumirea producatorului sau al firmei si adresa;

• instructiuni de folosire pe eticheta realizata la fabricare, rezistente la 
tratamentele ulterioare de intretinere;

• compozitia materialului de baza (BBC, PNA, lana etc.);

• instructiunile de folosire sau simbolurile care sa acopere operatiunile de: spalare, stoarcere, calcare, curatare chimica, uscare.


Toate aceste detalii trebuie sa fie incluse fie pe articolul de imbracaminte, fie pe ambalaj. 
Eticheta nu trebuie sa fie in mod permanent atasata la imbracaminte si poate fi detasabila. 
Atunci cand produsele nu sunt destinate vanzarii catre consumatorul persoana fizica, eticheta poate fi inlocuita ori insotita de documente comerciale de insotire (ex. factura).

c) Eticheta ecologica


Eco-etichetarea are un rol important in dezvoltarea durabila, avand rolul de a ajuta consumatorii sa ia o decizie de cumparare care vizeaza nu doar interesul personal ci si binele societatii si al mediului inconjurator in general.   Datorita necesitatii de a ne alinia la standardele Uniunii Europene, programele de eco-etichetare vor lua amploare si pe piata autohtona, determinand o crestere a dorintei consumatorilor de a folosi produse ecologice. 


Pentru ca o eticheta ecologica sa fie utila trebuie sa corespunda unui produs care nu afecteaza mediul iar certificarea acestui aspect sa fie facuta de organizatii abilitate, bazandu-se pe informatii stiintifice. 

7. Practici comerciale incorecte 


O practica comerciala este incorecta daca: 

· este contrara cerintelor codurilor de conduita profesionala; 

· deformeaza sau este susceptibila sa deformeze in mod esential comportamentul economic al consumatorului mediu la care ajunge sau caruia i se adreseaza ori al membrului mediu al unui grup, atunci cand o practica comerciala este adresata unui anumit grup de consumatori. 


Practicile comerciale susceptibile sa deformeze in mod esential comportamentul economic al unui anumit grup vulnerabil de consumatori, clar identificabil, trebuie evaluate din perspectiva membrului mediu al grupului. Grupul de consumatori poate fi vulnerabil la respectiva practica sau la produsul la care aceasta se refera, din motive de infirmitate, de varsta sau de credulitate, comportamentul economic al acestuia putand fi in mod rezonabil prevazut de comerciant. 


Practicile comerciale incorecte sunt, in special, cele inselatoare si agresive.


a) Practici comerciale inselatoare 


Practicile comerciale inselatoare pot fi actiuni inselatoare sau omisiuni inselatoare.


a.1.) Actiuni inselatoare


- o practica comerciala este considerata ca fiind actiune inselatoare daca aceasta contine informatii false sau, in orice situatie, inclusiv in prezentarea generala, induce in eroare sau este susceptibila sa induca in eroare consumatorul mediu, astfel incat, in ambele ipoteze, fie il determina, fie este susceptibila a-l determina pe consumator sa ia o decizie de tranzactionare pe care altfel nu ar fi luat-o, chiar daca informatiile sunt, in fapt, corecte in raport cu unul sau mai multe dintre urmatoarele elemente: 

· existenta sau natura produsului; 

· principalele caracteristici ale produsului, cum ar fi: disponibilitatea, avantajele, riscurile, fabricarea, compozitia, accesoriile, asistenta acordata dupa vanzare si instrumentarea reclamatiilor, modul si data fabricatiei sau prestarii, livrarea, capacitatea de a corespunde scopului, utilizarea, cantitatea, specificatiile, originea geografica sau comerciala, rezultatele care se pot obtine din utilizarea sa, rezultatele si caracteristicile esentiale ale testelor sau controalelor efectuate asupra produsului; 

· perioada pentru care comerciantul se angajeaza, motivele utilizarii practicii comerciale si natura desfasurarii vanzarii, precum si toate declaratiile sau toate simbolurile care ar induce o legatura intre produs sau comerciant si o sponsorizare sau o aprobare, direct ori indirect; 

· pretul sau modul de calcul al pretului ori existenta unui avantaj specific al pretului; 

· necesitatea service-ului, a unei piese separate, a inlocuirii sau a repararii; 

· natura, competentele si drepturile comerciantului sau ale reprezentantului sau, cum ar fi: identitatea si patrimoniul, calificarile sale, statutul, autorizarea, afilierea sau legaturile sale, drepturile de proprietate industriala, de autor sau comerciala ori recompense si distinctii primite; 

· drepturile consumatorului, inclusiv dreptul de a beneficia de reparare, de inlocuire sau de restituire a contravalorii ca urmare a rezolutiunii contractului, astfel cum sunt prevazute de Legea nr. 449/2003 privind vanzarea produselor si garantiile asociate acestora, sau riscurile pe care consumatorul le poate intampina. 


- o practica comerciala este, de asemenea, considerata ca fiind actiune inselatoare daca, in contextul prezentarii situatiei de fapt, tinand cont de toate caracteristicile si circumstantele, determina sau este susceptibila sa determine consumatorul mediu sa ia o decizie de tranzactionare pe care altfel nu ar fi luat-o. In acest caz, actiunea inselatoare este determinata de: 

· orice activitate de comercializare privind produsul, inclusiv publicitatea comparativa, creand o confuzie cu alt produs, marca, numele sau cu alte semne distinctive ale unui concurent; 

· nerespectarea de catre comerciant a obligatiilor prevazute in codul de conduita pe care s-a angajat sa il respecte, daca: 

(i) angajamentul sau nu este o aspiratie, ci este ferm si poate fi verificat; 

(ii) acesta indica, in cadrul unei practici comerciale, ca s-a angajat sa respecte codul. 
a.2.) Omisiuni inselatoare

- o practica comerciala este considerata ca fiind omisiune inselatoare daca, in contextul prezentarii situatiei de fapt, tinand cont de toate caracteristicile si circumstantele acesteia, precum si de limitele mijloacelor de comunicare utilizate pentru transmiterea informatiei, omite o informatie esentiala necesara consumatorului mediu, tinand cont de context, ca acesta sa ia o decizie de tranzactionare in cunostinta de cauza si, prin urmare, determina sau este susceptibila sa determine luarea de catre consumator a unei decizii de tranzactionare pe care altfel nu ar fi luat-o. 

- o practica comerciala este, de asemenea, considerata ca fiind omisiune inselatoare atunci cand, tinand cont de aspectele mai sus mentionate, un comerciant ascunde sau ofera intr-un mod neclar, neinteligibil, ambiguu ori in contratimp o informatie esentiala sau nu indica intentia comerciala a practicii (in cazul in care aceasta nu rezulta deja din context) si cand, in oricare dintre cazuri, consumatorul mediu este determinat sau este susceptibil a fi determinat sa ia o decizie de tranzactionare pe care altfel nu ar fi luat-o.
In cazul in care mijloacele de comunicare utilizate pentru transmiterea practicilor comerciale impun limite in spatiu sau in timp, in momentul determinarii practicii ca fiind sau nu omisiune inselatoare, se va tine cont de aceste limite, precum si de orice masuri luate de catre comerciant in vederea punerii informatiei la dispozitia consumatorului prin alte mijloace. 

In cazul unei invitatii de a cumpara, urmatoarele informatii sunt considerate esentiale, daca nu rezulta deja din context: 

· caracteristicile principale ale produsului, tinand cont de mijlocul de comunicare utilizat si de produs (dimensiuni de gabarit, de masa, de alimentare cu energie electrica etc.); 

· sediul si celelalte date de identificare ale comerciantului si, in cazul in care actioneaza pe seama altui comerciant, sediul si celelalte date de identificare ale acestuia; 

· pretul cu toate taxele incluse sau, daca pretul nu poate fi in mod rezonabil calculat in avans, tinand cont de natura produsului, modalitatea de calcul al acestuia. De asemenea, unde este cazul, toate costurile aditionale pentru transport, livrare sau taxele postale ori, in cazul in care aceste cheltuieli nu pot fi, in mod rezonabil, calculate in avans, precizarea ca pot exista costuri aditionale ce trebuie suportate de consumator; 

· modalitatile de plata, livrare, executare si cercetare a reclamatiilor, daca acestea difera de conditiile cerute de diligenta profesionala; 

· dreptul de renuntare sau de reziliere pentru produsele si tranzactiile care implica acest drept. 


b) Practici comerciale agresive 

O practica comerciala este considerata agresiva daca, in contextul prezentarii situatiei de fapt si tinand cont de toate caracteristicile si circumstantele, limiteaza sau este susceptibila sa limiteze in mod semnificativ libertatea de alegere sau comportamentul consumatorului mediu cu privire la produs, prin hartuire, constrangere, inclusiv prin utilizarea fortei fizice sau prin influenta nejustificata si, prin urmare, determina sau este susceptibila sa determine consumatorul sa ia o decizie de tranzactionare pe care altfel nu ar fi luat-o. 

Pentru a determina daca o practica comerciala recurge la hartuire, constrangere, inclusiv la forta fizica sau la influenta nejustificata, se iau in considerare urmatoarele elemente: 

· momentul, locul desfasurarii, natura si/sau durata acesteia; 

· recurgerea la amenintare, la un limbaj sau la un comportament abuziv; 

· exploatarea de catre comerciant a unei situatii nefericite sau a unei circumstante speciale, de o asemenea gravitate incat afecteaza rationamentul consumatorului mediu si de care comerciantul este constient, in scopul influentarii deciziei consumatorului cu privire la produs; 

· orice obstacol oneros sau disproportionat, neprevazut in contract, impus de comerciant, atunci cand consumatorul doreste sa isi exercite drepturile contractuale, inclusiv dreptul de a inceta contractul sau de a schimba produsul ori de a se adresa unui alt comerciant; 

· orice amenintare cu masuri, in situatia in care acestea nu pot fi luate in mod legal. 


8. Publicitatea bunurilor si serviciilor – cerinte fundamentale


a) Consumatorii nu trebuie sa fie indusi in eroare printr-o publicitate inselatoare si consecintele ei negative. Exista controale referitoare la publicitate pentru a fi interzisa daca:

· este inselatoare;

· este subliminala;

· prejudiciaza respectul pentru demnitatea umana si morala publica;

· include discriminari bazate pe rasa, sex, limba, origine, origine sociala, identitate etnica sau nationalitate;

· atenteaza la convingerile religioase sau politice;

· aduce prejudicii imaginii, onoarei, demnitatii si vietii particulare a persoanelor;

· exploateaza superstitiile, credulitatea sau frica persoanelor;

· prejudiciaza securitatea persoanelor sau incita la violenta;

· incurajeaza un comportament care prejudiciaza mediul inconjurator;
· favorizeaza comercializarea unor bunuri sau servicii, care sunt produse ori distribuite contrar prevederilor legale.


b) Caracterul fals al publicitatii se determina prin luarea in considerare a urmatoarelor aspecte:

· caracteristicile bunurilor si serviciilor;

· pretul si modul cum a fost calculat;

· conditiile economice si juridice de achizitionare a produselor sau de prestare a serviciului;

· natura serviciului care va fi furnizat dupa vanzarea produsului sau serviciului;

· natura, responsabilitatile si drepturile agentilor economici care fac publicitatea;

· lipsa anumitor informatii esentiale privind identificarea si caracterizarea bunurilor si serviciilor.


c) Publicitatea referitoare la oferte speciale impune agentului economic sa prezinte clar si in mod evident:

• data inceperii, daca oferta nu a inceput inca;

• data la care oferta se incheie;

• orice restrictie la bunurile si serviciile acoperite de oferta;

• orice alte conditii speciale.


d) Publicitatea comparativa este o forma de publicitate care identifica implicit sau explicit un competitor sau bunurile sau serviciile furnizate de competitor si este interzisa daca:

· comparatia dintre produse si servicii de acelasi fel este inselatoare;

· bunurile si serviciile sunt comparate chiar daca ele au scopuri si motive  diferite de a fi utilizate;

· nu exista comparatie intre elementele relevante ale produselor si serviciilor, cum ar fi pretul acestora;

· exista o confuzie pe piata intre persoana care face publicitatea si competitor, sau intre marcile comerciale, denumirile comerciale sau alte semne distinctive.


e) Publicitatea subliminala este interzisa de lege deoarece utilizeaza semnale si mesaje care sunt prea slabe ca sa fie percepute in mod constient, dar care influenteaza reactia economica a persoanei.


f) Publicitatea prin folosirea in mod ilegal a marcii comerciale a competitorului este interzisa.

Autorul, realizatorul de publicitate si reprezentantul legal al mijlocului de difuzare raspund solidar cu persoana care isi face publicitate, in cazul incalcarii prevederilor legislatiei in vigoare, cu exceptia cazurilor expres prevazute prin lege si la care raspunderea este mentionata in sarcina altei persoane. Daca persoana care isi face publicitate nu are sediul in Romania sau daca nu poate fi identificata, raspunderea revine, dupa caz, reprezentantului sau legal in Romania, autorului, realizatorului de publicitate sau reprezentantului legal al mijlocului de difuzare. 


Persoana care isi face publicitate trebuie sa fie in masura sa probeze exactitatea afirmatiilor, indicatiilor sau prezentarilor din anuntul publicitar si este obligata, la solicitarea institutiilor si autoritatilor publice abilitate sa aplice si sa constate contraventii in domeniul publicitatii, sa furnizeze documentele care sa probeze exactitatea acestora. In cazul in care documentele nu sunt furnizate in termen de maximum 7 zile de la solicitare sau daca sunt considerate insuficiente, afirmatiile din anuntul publicitar in cauza vor fi considerate inexacte.


In scopul protejarii vietii, sanatatii, securitatii si informarii corecte a consumatorilor, statul poate adopta masuri de interzicere totala sau partiala a publicitatii anumitor produse.

9. Cadrul legislativ in vigoare, armonizat cu directivele europene specifice domeniului

Principalele acte normative in vigoare:

Ordonanta Guvernului nr. 21/1992 privind protectia consumatorilor, republicata in Monitorul Oficial nr. 208 din 28/03/2007 (include si modificarile urmatoarelor acte: Legea nr. 363/2007, Ordonanta de Urgenta a Guvernului nr. 174/2008)
Cuprinde prevederi care se refera la:

· obligatiile operatorilor economici (producatori, distribuitori, prestatori de servicii);

· drepturile fundamentale ale consumatorilor;

· informarea si educarea consumatorilor;

· organele administratiei publice pentru protectia consumatorilor;

· asociatiile de consumatori;

· raporturile juridice dintre consumatorii prejudiciati si operatorii economici.

Legea nr. 148/2000 privind publicitatea (Monitorul Oficial nr. 359 din 02/08/2000), modificata si completata de Legea nr. 283/2002, Ordonanta Guvernului nr. 90/2004, Ordonanta Guvernului nr. 17/2003, Legea nr. 457/2004, Legea nr. 158/2008
In cuprinsul legii se pot identifica informatii despre:

· activitatea de publicitate;

· conditii impuse activitatii de publicitate;

· activitati de publicitate interzise.

Legea nr. 193/2000 privind clauzele abuzive din contractele incheiate intre comercianti si consumatori, republicata in Monitorul Oficial nr. 305 din 18/04/2008
Cuprinde prevederi care vizeaza:

· drepturile si obligatiile partilor contractante;

· organele abilitate pentru constatarea contraventiilor si solutionarea litigiilor.

Legea nr. 608/2001 privind evaluarea conformitatii produselor, republicata in Monitorul Oficial nr. 419 din 04/06/2008
Legea stabileste cadrul legal unitar pentru elaborarea reglementarilor tehnice, evaluarea conformitatii si supravegherea pietei pentru produsele introduse pe piata si/sau puse in functiune in Romania.

Legea nr. 245/2004 privind securitatea generala a produselor republicata in Monitorul Oficial nr. 360 din 09/05/2008
Cuprinde prevederi care se refera la:

· criterii de evaluare a conformitatii;

· obligatii ale producatorilor si obligatii ale distribuitorilor.


Hotararea Guvernului nr. 26/2002 privind stabilirea conditiilor de etichetare a materialelor utilizate la producerea principalelor componente ale articolelor de incaltaminte destinate vanzarii catre consumatori republicata in Monitorul Oficial nr. 650 din 12/09/2008
Hotararea Guvernului nr. 527/2007 privind denumirea, marcarea compozitiei fibroase si etichetarea produselor textile (Monitorul Oficial nr. 426 din 26/06/2007)
Legea nr. 282/2004 privind protectia dobanditorilor cu privire la unele aspecte ale contractelor, asupra dobandirii unui drept de utilizare pe durata limitata a unor bunuri imobiliare (Monitorul Oficial nr. 580 din 30/06/2004)
Legea nr. 240/2004 privind raspunderea producatorilor pentru pagube generate de produsele cu defecte republicata in Monitorul Oficial nr. 313 din 22/04/2008
Reglementeaza raporturile juridice dintre producatori si persoanele vatamate ori prejudiciate de produsele cu defecte puse in circulatie, raspunderea civila pentru pagubele generate de aceste produse, precum si dreptul la actiune pentru repararea pagubelor.

Ordonanta Guvernului nr. 106/1999 privind contractele incheiate in afara spatiilor comerciale republicata in Monitorul Oficial nr. 168 din 05/03/2008
Cuprinde prevederi care vizeaza:

· contractele incheiate intre un comerciant care furnizeaza bunuri sau servicii si un consumator;

· forma contractului;

· dreptul de denuntare unilaterala a contractului;

· conditiile pentru exercitarea dreptului de denuntare unilaterala a contractului;

· efectele exercitarii dreptului de denuntare unilaterala a contractului.

Ordonanta Guvernului nr. 107/1999 privind activitatea de comercializare a pachetelor de servicii turistice republicata in Monitorul Oficial nr. 448 din 16/06/2008
Cuprinde prevederi care se refera la:

· date privind informarea turistului;

· contractul de comercializare a pachetului de servicii turistice;

· supravegherea activitatii de organizare sau de intermediere de calatorii turistice.

Ordonanta Guvernului nr. 130/2000 privind regimul juridic al contractelor la distanta republicata in Monitorul Oficial nr. 177 din 07/03/2008, modificata prin Ordonanta de Urgenta a Guvernului nr. 174/2008
Cuprinde prevederi care vizeaza:

· conditiile incheierii si executarii contractelor comerciale la distanta intre comerciantii care furnizeaza produse sau servicii si consumatori;

· dreptul de denuntare unilaterala a contractului;

· executarea contractului la distanta;

· limitari privind utilizarea anumitor tehnici de comunicatie la distanta.

Ordonanta Guvernului nr. 85/2004 privind protectia consumatorilor la incheierea si executarea contractelor la distanta privind serviciile financiare republicata in Monitorul Oficial nr. 365 din 13/05/2008
Hotararea Guvernului nr. 187/2000 privind imitatiile de produse alimentare care prezinta riscul de a pune in pericol sanatatea sau securitatea consumatorilor republicata in Monitorul Oficial nr. 643 din 09/09/2008
Hotararea Guvernului nr. 947/2000 privind indicarea pretului la produsele oferite consumatorilor republicata in Monitorul Oficial nr. 643 din 09/09/2008
Reglementeaza modalitatea de indicare a pretului de vanzare si a pretului pe unitatea de masura la produsele existente in suprafetele de vanzare, oferite de agentii economici consumatorilor, in scopul informarii complete, corecte si precise a acestora si pentru a le permite compararea cu usurinta a preturilor.

Hotararea Guvernului nr. 396/2003 privind asigurarea securitatii utilizatorilor de jucarii (Monitorul Oficial nr. 264 din 16/04/2003), modificata prin Hotararea Guvernului nr. 962/2007
Cuprinde:

· cerinte esentiale de securitate in ceea priveste jucariile;

· avertismente si indicatii de utilizare a jucariilor;

· conditii minime care trebuie indeplinite de catre organismele recunoscute.

Ordinul Ministrului Industriei si Resurselor nr. 368 din 19/06/2003 privind recunoasterea si desemnarea laboratoarelor de incercari si a organismelor de certificare care realizeaza evaluarea conformitatii jucariilor (Monitorul Oficial nr. 459 din 27/06/2003)
Ordinul Ministrului Economiei si Comertului nr. 395/2003 privind aprobarea listelor cuprinzand laboratoarele de incercari si organismele de certificare recunoscute/desemnate din domeniul securitatii utilizatorilor de jucarii (Monitorul Oficial nr. 30 din 14 ianuarie 2004)
Hotararea Guvernului nr. 457/2003 privind asigurarea securitatii utilizatorilor de echipamente electrice de joasa tensiune republicata in Monitorul Oficial nr. 402 din 15/06/2007, modificata prin Hotararea Guvernului nr. 962/2007
Cuprinde prevederi referitoare la:

· cerinte esentiale de securitate pentru echipamentul electric de joasa tensiune;

· echipamente si fenomene fizice care nu sunt supuse prevederilor prezentei hotarari;

· controlul intern al productiei;

· declaratia de conformitate EC;

· marcajul de conformitate CE;

· marcajul de conformitate CS.

Hotararea Guvernului nr. 497/2003 privind stabilirea conditiilor de introducere pe piata si de functionare a aparatelor electrice si electronice din punct de vedere al compatibilitatii electromagnetice (Monitorul Oficial nr. 329 din 15/05/2003), completata si modificata de Hotararea de Guvern nr. 1554/2003 si Hotararea de Guvern nr. 962/2007
Acest act normativ:

· stabileste conditiile de introducere pe piata si de functionare a aparatelor electrice si electronice din punct de vedere al compatibilitatii electromagnetice, care pot produce perturbatii electromagnetice sau ale caror performante pot fi afectate de astfel de perturbatii;

· criterii pentru evaluarea organismelor in vederea notificarii;

· principalele cerinte de protectie ce trebuie realizate prin constructia aparatelor;

· procedura de evaluare a conformitatii (controlul intern al productiei);

· procedura de evaluare a conformitatii (examinare CE de tip);

· declaratia de conformitate EC.

Hotararea Guvernului nr. 1022/2002 privind regimul produselor si serviciilor care pot pune in pericol viata, sanatatea (Monitorul Oficial nr. 711 din 30/09/2002), securitatea muncii si protectia mediului

Se aplica produselor nealimentare noi, folosite sau reconditionate si serviciilor care pot pune in pericol viata, sanatatea, securitatea muncii si protectia mediului, nereglementate prin acte normative specifice referitoare la conditiile de introducere pe piata a produselor, respectiv a serviciilor.

Actele normative care au intrat in vigoare de la 1 ianuarie 2007

Legea nr. 296/2004 privind Codul consumului republicata in Monitorul Oficial nr. 224 din 24/03/2008
Cuprinde prevederi care se refera la: 

· obligatiile agentilor economici;

· drepturile consumatorilor;

· cadrul organizatoric al organizatiilor neguvernamentale;

· cadrul general al securitatii produselor;

· cadrul general privind obligativitatea informarii si educarii consumatorilor;

· cadrul general privind preturile si tarifele;

· publicitatea produselor si serviciilor;

· drepturile consumatorilor la incheierea contractelor.

Legea nr. 449/2003 privind vanzarea produselor si garantiile asociate acestora republicata in Monitorul Oficial nr. 347 din 06/05/2008 si modificata ulterior prin Ordonanta de Urgenta a Guvernului nr. 174/2008
Cuprinde prevederi referitoare la:

· conformitatea produselor cu specificatiile cuprinse in contractul de vanzare-cumparare;

· drepturile consumatorului;

· actiunea in regres;

· termene si garantii.

Hotararea Guvernului nr. 1553/2004 privind unele modalitati de incetare a practicilor ilicite in domeniul protectiei intereselor colective ale consumatorilor (Monitorul Oficial nr. 902 din 05/10/2004), completata de Hotararea Guvernului nr. 1822/2005

Legea nr. 363/2007 privind combaterea practicilor incorecte ale comerciantilor in relatia cu consumatorii si armonizarea reglementarilor cu legislatia europeana privind protectia consumatorilor (Monitorul Oficial nr. 899 din 28/12/2007)
Cuprinde prevederi care se refera la:

· practici comerciale incorecte;

· practici comerciale inselatoare;

· practici comerciale agresive.

Ordonanta de Urgenta a Guvernului nr. 174/2008 pentru modificarea si completarea unor acte normative privind protectia consumatorilor (Monitorul Oficial nr. 795 din 27/11/2008)
Aceasta ordonanta modifica si completeaza urmatoarele acte normative:
· Ordonanta Guvernului nr. 21/1992 privind protectia consumatorilor republicata, cu modificarile si completarile ulterioare;
· Legea nr. 190/1999 privind creditul ipotecar pentru investitii imobiliare, cu modificarile si completarile ulterioare;

· O.G. nr. 130/2000 privind regimul juridic al contractelor la distanta republicata, cu modificarile si completarile ulterioare;

· Legea nr. 449/2003 privind vanzarea produselor si garantiile asociate acestora republicata, cu modificarile si completarile ulterioare;

· Legea nr. 289/2004 privind regimul juridic al contractelor de credit pentru consum destinate consumatorilor, persoane fizice republicata, cu modificarile si completarile ulterioare.

Nota

Prezentul Ghid nu este o norma interna de reglementare cu caracter obligatoriu la nivelul Cooperatiei Mestesugaresti ci reprezinta un instrument de lucru in domeniul protectiei consumatorilor, pentru factorii de decizie si executie din cadrul societatilor cooperative mestesugaresti producatoare de bunuri si furnizoare de servicii destinate consumatorilor – persoane fizice si/sau juridice.


Informatiile cuprinse in Ghid trebuie completate cu cele din legislatia specifica si implementate in practica comerciala a tuturor societatilor cooperative mestesugaresti, ale caror conduceri raspund de asigurarea protectiei consumatorilor pentru produsele introduse pe piata si serviciile prestate.

